Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 208/12/5506	Martin, 19.7.2012
EEČ : 2-40-93-2012

U Z N E S E N I E

Trestná vec:	obvinený XXXXX a spol.  
Prečin:	Porušovanie domovej slobody podľa § 194 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 70,00 € 
b.	Suma odovzdaná štátu na peňažnú pomoc obetiam trestnej činnosti: 70,00 € 

a.	Peňažná suma určená na všeobecne prospešné účely: 70,00 € 
b.	Suma odovzdaná štátu na peňažnú pomoc obetiam trestnej činnosti: 70,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-252/1-OVK-MT-2012.
06. 04. 2012 v čase približne 19.30 h v Martine na ul. XXXXX, potom ako poškodený XXXXX, nar. XXXXX, otvoril dvere bytu č. XXXXX, v ktorého vlastníčkou je XXXXX, nar. XXXXX, a v ktorom on spoločne s ňou žije, pristúpil k nemu obvinený XXXXX, ktorý ho dlaňou ruky udrel do tvárovej časti hlavy, následne ho obvinený XXXXX fyzicky napadol a to tak, že ho udieral rukami zovretými v päsť do oblasti hlavy, pričom v dôsledku útoku obvineného XXXXX poškodený ustupoval do vnútra bytu, cez obývaciu izbu až do detskej izby, kam ho obaja obvinení nasledovali, a kde sa mu podarilo ujsť od obvinených, ktorých počas celého útoku opakovane a dôrazne vyzýval, aby prestali so svojím konaním a opustili predmetný byt,  čo títo ignorovali a z uvedeného bytu odišli až potom ako ho opustil poškodený, čím svojím konaním poškodenému  XXXXX, nar. XXXXX, spôsobili poranenia prejavujúce sa bolestivosťou  v parietalnej oblasti s hematómom o veľkosti  2 x 2 cm, ktoré si nevyžiadali práceneschopnosť poškodeného,  

Odôvodnenie: 
Uznesením vyšetrovateľa PZ Oddelenia všeobecnej kriminality Odboru kriminálnej polície OR PZ XXXXX sp. zn. ORP-252/1-OVK-MT-2012 z 24. 04. 2012 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie obv. XXXXX, nar. XXXXX, a obv. XXXXX, nar. XXXXX pre prečin porušovania domovej slobody v spolupáchateľstve podľa § 20, § 194 ods. 1, ods. 2 písm. a) Tr. zák., ktorý sa mal stať na tom skutkovom základe, ako je to uvedené vo výrokovej časti tohto uznesenia.
     	Preskúmaním príslušného spisového materiálu som zistil, že v predmetnej veci  ide o trestný čin, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
	Obvinení a poškodení 12. 07. 2012 pred probačným a mediačným úradníkom na Okresnom súde XXXXX uzatvorili dohodu o zmieri, v rámci ktorej obvinení vyhlásili, že spáchali skutok, ktorý sa im kladie za vinu.  Poškodení v prípravnom konaní nárok na náhradu škody neuplatnili, nakoľko táto im spôsobená konaním obvinených nebola. 
Obvinení aj poškodení so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
    	 Obvinení slobodne, vážne, zrozumiteľne a určito vyhlásili, že spáchali skutok, pre ktorý sú trestne stíhaní.	
Obvinení 02. 07. 20102 zložili na účet Okresnej prokuratúry XXXXX zložil peňažnú sumu vo výške 70,--Eur (slovom: sedemdesiat eur), každý, určenú na všeobecne prospešné účely, pričom celá suma je určená štátu na peňažnú pomoc obetiam trestnej činnosti. Táto suma je primeraná závažnosti spáchaného trestného činu.
           Obvinení a poškodení s týmto spôsobom vybavenia veci v prípravnom konaní vyslovili súhlas. 
Obvinení nemajú záznam v registri trestov, pričom v evidencii priestupkov majú jeden záznam. 
    	   	Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinených a na ich osobné a majetkové pomery som dospel k záveru, že takýto spôsob rozhodnutia je dostačujúci. 

	   Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Mikuláš
prokurátor